Christine Terhune Herrick

Christine Terhune Herrick (Newark, 1859ko ekainaren 13a – Washington, 1944ko abenduaren 2a) estatubatuar idazle eta kazetaria izan zen, batez ere etxeko ekonomiari buruzko liburuak eta artikuluak idatzi zituena.

 Bizitza 
Christine Terhune Newarken (New Jersey) jaio zen 1859ko ekainaren 13an. Edward Payson Terhune eta Mary Virginia Hawes Terhune (Marion Harland) idazleen alaba zaharrena izan zen.

1884an James Frederick Herrick (1851-1893) Springfield Republican aldizkariko editorearekin ezkondu zen. Hiru seme-alaba izan zituzten: Horace Terhune Herrick (1887-1948) zientzialaria, James Frederic Herrick eta hiru urterekin hil zen alaba bat.

Lehen artikulua 1885ean argitaratu zuen Good Housekeeping aldizkariko lehen alean. 1893an bere senarra hil zen sukar tifoidearen ondorioz, baina Christine bizimodua ateratzeko gai izan zen bere idazlanei esker. Etxeko ekonomiari, haurtzaintzari eta sukaldaritzari buruzko hogeita hamar liburu baino gehiago idatzi zituen guztira, eta artikulu asko ere bai. 1890 inguruan, The Outlook izeneko etxea eraiki zuen Pompton Lakesen (New Jersey), eta bertan bizi izan zen 13 urtez. Washingtonen hil zen 1944ko abenduaren 2an. 

 Lanak 

 Erreferentziak 

 Kanpo estekak 

Kategoria:Newarkarrak
Kategoria:Ameriketako Estatu Batuetako fikzioz kanpoko idazleak
Kategoria:Sukaldaritzako liburuen egileak
Kategoria:Ingelesezko idazleak
Kategoria:XIX. mendeko emakume idazleak
Kategoria:XX. mendeko emakume idazleak
Kategoria:Ameriketako Estatu Batuetako kazetariak
Kategoria:Emakume kazetariak
Kategoria:XIX. mendeko kazetariak
Kategoria:XX. mendeko kazetariak
Kategoria:Washingtonen hildakoak